Թատերախմբի ստեղծման «պատճառը», ինչպես նշեցի, հանդիսացավ «Վոյցեկ» մյուզիքլը, իսկ արդեն կազմավորված թատերախմբի առաջին ներկայացումը դարձավ «Մոռացված հողը» երաժշտական դրաման: «Վոյցեկը» Գեորգ Բյուխների հայտնի համանուն պիեսի մյուզիքլի ժանրային տարբերակն էր: Մի մարդու պատմություն է, որը կործանվում է, հասարակության զոհ դառնալով: Ներկայացման մեջ զբաղված էին երեսուն երիտասարդ դերասան, երաժիշտ և պարող: Կենդանի նվագակցությամբ, երգեցողությամբ և պարարվեստի տարրերով զուգակցված մյուզիքլը, 2012-ին ընդգրկվեց «Թատրոն-X» փառատոնի շրջանակներում, ապա ներկայացվեց ՀՀ նախագահի մրցանակին: